Dewleta tirke ya îşxalkere hêrişê xo yê vera Başûr û Rojawanê Kurdîstanî domnena.
Goreyê xebara Rojnewsî dewleta tirke dormeyê dewa Şikrî yê qezaya Amedîye ya Duhokê Başûrî pê havan û topan dayî bombayan ver. Derheqê hêrişî de zanayîşê hîrayî nêameyî girewtene.
Hetê bînî ra dewleta tirke ya îşxalkere Şehba û Til Temirê Rojawanî ser o zî bombayî varnayî. Dewa Um Hoşî û Şealê yê Kantonê Şehba û dewê Gozelîyê û Til Lebenî yê Til Temîrî dîyayî bombayan ver.  Hewtay guleyê obusan Şehba de ginayî war.
